
Betegtájékoztató: Információk a beteg számára

Avortaxo 5 mg filmtabletta
Avortaxo 10 mg filmtabletta
Avortaxo 15 mg filmtabletta
Avortaxo 20 mg filmtabletta
vortioxetin

Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
1. Tartsa meg a betegtájékoztatót, mert a benne szereplő információkra a későbbiekben is szüksége lehet.
1. További kérdéseivel forduljon kezelőorvosához vagy gyógyszerészéhez.
-	Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha a betegsége tünetei az Önéhez hasonlóak.
1. Ha Önnél bármilyen mellékhatás jelentkezik, tájékoztassa erről kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.


A betegtájékoztató tartalma:

1.	Milyen típusú gyógyszer az Avortaxo és milyen betegségek esetén alkalmazható?
2.	Tudnivalók az Avortaxo szedése előtt
3.	Hogyan kell szedni az Avortaxo‑t
4.	Lehetséges mellékhatások
5.	Hogyan kell az Avortaxo‑t tárolni?
6.	A csomagolás tartalma és egyéb információk


1. Milyen típusú gyógyszer az Avortaxo és milyen betegségek esetén alkalmazható?

Az Avortaxo vortioxetin hatóanyagot tartalmaz. Ez a hangulatjavítóknak (antidepresszánsoknak) nevezett gyógyszerek csoportjába tartozik.

Az Avortaxo a felnőtt betegek major depressziós epizódjainak kezelésére szolgál.

Az Avortaxo bizonyítottan csökkenti a depresszió számos tünetét, így a szomorúság érzését, a belső feszültséget (szorongást), az alvászavarokat (csökkent alvási idő), csökkent étvágyat, koncentrálási nehézséget, az értéktelenség érzését, a kedvelt foglalatosságok iránti érdeklődés elvesztését és a lelassultság érzését.


2. Tudnivalók az Avortaxo szedése előtt

Ne szedje az Avortaxo‑t:
· ha allergiás a vortioxetinre vagy a gyógyszer (6. pontban felsorolt) egyéb összetevőjére.
· ha a depresszió kezelésére szolgáló, nem szelektív monoaminoxidáz-gátlóként vagy szelektív MAO‑A‑gátlóként ismert egyéb gyógyszereket szed. Ha bizonytalan, kérdezze meg kezelőorvosát.

Figyelmeztetések és óvintézkedések
Az Avortaxo szedése előtt beszéljen kezelőorvosával vagy gyógyszerészével, ha:
· úgynevezett szerotonerg hatású gyógyszereket szed, mint például a:
· tramadol és hasonló gyógyszerek (erős fájdalomcsillapítók),
· szumatriptán vagy hasonló, hatóanyaguk elnevezésében „triptán”‑ra végződő (a migrén kezelésére szolgáló) gyógyszerek.
Ezen gyógyszerek és az Avortaxo egyidejű szedése növelheti a szerotonin-szindróma kialakulásának kockázatát. Ez a tünetegyüttes hallucinációkkal, akaratlan izomrángásokkal, felgyorsult szívveréssel, magas vérnyomással, lázzal, hányingerrel és hasmenéssel járhat együtt.
· korábban előfordultak Önnél görcsrohamok.
Kezelőorvosa fokozott körültekintéssel fogja kezelni Önt, ha kórelőzményében görcsrohamok szerepelnek, vagy instabil görcsrohamokkal járó betegségben/epilepsziában szenved. A depresszió kezelésére szolgáló gyógyszerek szedésekor fennáll a görcsrohamok lehetséges kockázata. A kezelést meg kell szakítani azoknál, akiknél görcsrohamok lépnek fel, vagy akiknél a görcsrohamok gyakoribbá válnak.
· korábban mániában szenvedett,
· vérzésre vagy véraláfutások kialakulására hajlamos, vagy ha Ön terhes (lásd a „Terhesség, szoptatás és termékenység” című pontot),
· vérében alacsony a nátriumszint,
· 65 éves vagy annál idősebb,
· súlyos vesebetegségben szenved,
· súlyos májbetegségben vagy májzsugornak (cirrózis) nevezett májbetegségben szenved,
· jelenleg magas a szembelnyomása, vagy zöldhályogja (glaukómája) van, vagy pedig a múltban előfordult már ezek valamelyike Önnél. Ha a kezelés során fájni kezd a szeme és homályos látást tapasztal, forduljon kezelőorvosához.

Mialatt Ön antidepresszáns kezelésben részesül, beleértve a vortioxetin‑kezelést is, előfordulhat, hogy agressziót, nyugtalanságot, dühöt vagy ingerlékenységet érez. Ha ilyet tapasztal, beszéljen kezelőorvosával.

Öngyilkossági gondolatok és depressziójának súlyosbodása
Ha Ön depresszióval és/vagy szorongással járó betegségben szenved, előfordulhatnak önkárosító vagy öngyilkossági gondolatai. Ezek gyakoribbak lehetnek az antidepresszáns kezelés kezdeti szakaszában, mert ezeknél a gyógyszereknél a hatás kialakulásához időre van szükség. Ez általában két hét, de olykor hosszabb időbe is telhet.

Nagyobb valószínűséggel lehetnek ilyen gondolatai:
· ha korábban voltak már öngyilkossági vagy önkárosító gondolatai,
· ha Ön egy fiatal felnőtt.

A klinikai vizsgálatokból származó információk azt mutatták, hogy a 25 évesnél fiatalabb, pszichiátriai betegségben szenvedő, antidepresszánssal kezelt felnőttek esetében magasabb az öngyilkos magatartás kialakulásának kockázata.

Ha bármikor önkárosító vagy öngyilkossági gondolatai támadnak, azonnal keresse fel kezelőorvosát, vagy menjen kórházba. Hasznos lehet, ha egy rokonának vagy közeli barátjának beszámol depressziójáról vagy szorongásos betegségéről, és megkéri, hogy olvassa el ezt a betegtájékoztatót. Megkérheti őket, hogy szóljanak Önnek, ha úgy gondolják, hogy depressziója vagy szorongása súlyosbodott, vagy ha az Ön magatartásában bekövetkező változások aggasztók.

Gyermekek és serdülők
Mivel a hatásosságot nem igazolták, így az Avortaxo nem alkalmazható (18 éves életkor alatti) gyermekek és serdülők esetében. Az Avortaxo 7‑17 éves gyermekeknél és serdülőknél történő alkalmazásának biztonságosságáról lásd a 4. pontot.

Egyéb gyógyszerek és az Avortaxo
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről.

Tájékoztassa kezelőorvosát, amennyiben az alábbi gyógyszerek valamelyikét szedi:
· fenelzin, iproniazid, izokarboxazid, nialamid, tranilcipromin (nem szelektív monoaminoxidáz-gátlóknak nevezett, a depresszió kezelésére szolgáló gyógyszerek); ezeket a gyógyszereket tilos az Avortaxo‑val együtt szednie. Amennyiben ezen gyógyszerek bármelyikét szedte, a kezelés befejezése után még 14 napot kell várnia, mielőtt elkezdené az Avortaxo‑t szedni. Az Avortaxo szedésének abbahagyása után 14 napnak kell eltelnie, mielőtt ezen gyógyszerek bármelyikét elkezdené szedni.
· moklobemid (a depresszió kezelésére szolgáló gyógyszer),
· szelegilin, razagilin (a Parkinson‑kór kezelésére szolgáló gyógyszerek),
· linezolid (a bakteriális fertőzések kezelésére szolgáló gyógyszer),
· szerotoninerg hatású gyógyszerek, például tramadol és hasonló gyógyszerek (erős fájdalomcsillapítók), valamint szumatriptán vagy hasonló, hatóanyaguk elnevezésében „triptán”‑ra végződő (a migrén kezelésére szolgáló) gyógyszerek. Ezen gyógyszerek és az Avortaxo egyidejű szedése növelheti a szerotonin-szindróma kialakulásának kockázatát (lásd a Figyelmeztetések és óvintézkedések című részt).
· lítium (a depresszió és mentális zavarok kezelésére szolgáló gyógyszer) vagy triptofán,
· gyógyszerek, amelyek ismerten alacsony nátriumszintet okoznak,
· rifampicin (a tüdőgümőkór [tuberkulózis] és más fertőzések kezelésére szolgáló gyógyszer),
· karbamazepin, fenitoin (az epilepszia vagy más betegségek kezelésére szolgáló gyógyszerek),
· warfarin, dipiridamol, fenprokumon, bizonyos antipszichotikumok, fenotiazinok, triciklusos antidepresszánsok, alacsony adagban alkalmazott acetilszalicilsav és nem-szteroid gyulladáscsökkentők (vérhígító gyógyszerek és fájdalomcsillapítók). Ezek fokozhatják a vérzési hajlamot.

A görcsrohamok kialakulásának kockázatát növelő gyógyszerek:
· szumatriptán vagy az ahhoz hasonló, elnevezésében „triptán”‑ra végződő hatóanyagot tartalmazó gyógyszerek,
· tramadol (erős fájdalomcsillapító),
· meflokin (a malária megelőzésére és kezelésére szolgáló gyógyszer),
· bupropion (a depresszió kezelésére szolgáló, valamint a dohányzásról való leszokást segítő gyógyszer),
· fluoxetin, paroxetin és egyéb, a depresszió kezelésére szolgáló SSRI‑knek/SNRI‑knek, triciklusos antidepresszánsoknak nevezett gyógyszerek,
· közönséges orbáncfű (Hypericum perforatum) (a depresszió kezelésére szolgáló gyógynövény),
· kinidin (a szívritmuszavarok kezelésére szolgáló gyógyszer),
· klórpromazin, klórprotixén, haloperidol (a fenotiazinok, tioxantének, butirofenonok csoportjába tartozó, mentális zavarok kezelésére szolgáló gyógyszerek).

Kérjük, tájékoztassa kezelőorvosát, ha a fenti gyógyszerek közül bármelyiket szedi, mivel kezelőorvosának tisztában kell lennie azzal, hogy Önnél nagyobb a görcsrohamok kockázata.

Ha Önnél vizeletdrogtesztet végeznek, az Avortaxo szedése miatt bizonyos tesztmódszerek alkalmazása esetén a teszt pozitív eredményt mutathat metadonra olyankor is, ha Ön nem vett be metadont. Ilyen esetben egy célirányosabb tesztet végezhetnek Önnél.

Az alkohol hatása az Avortaxo‑ra
Ezt a gyógyszert nem ajánlott alkohollal egyidejűleg alkalmazni.

Terhesség, szoptatás és termékenység
Ha Ön terhes vagy szoptat, illetve, ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával.

Terhesség
Az Avortaxo nem alkalmazható a terhesség alatt, csak ha az orvos ezt feltétlenül szükségesnek tartja.

Ha Ön a terhesség utolsó 3 hónapjában a depresszió kezelésére szolgáló gyógyszereket – köztük Avortaxo‑t – szed, tisztában kell lennie azzal, hogy újszülött gyermekénél a következő hatások léphetnek fel: légzési nehézség, a bőr kékes elszíneződése, görcsrohamok, a testhőmérséklet változásai, táplálási nehézségek, hányás, alacsony vércukorszint, az izmok merevsége vagy petyhüdtsége, élénk reflexek, remegés, nyugtalanság, ingerlékenység, levertség, állandó sírás, álmosság és alvászavarok. Azonnal forduljon kezelőorvosához, ha újszülött gyermekénél a felsorolt tünetek bármelyikét észleli.

Győződjön meg arról, hogy a szülész szakorvos/szülésznő és/vagy kezelőorvosa tudja, hogy Ön Avortaxo‑kezelés alatt áll. Amennyiben terhesség alatt, különösen annak utolsó 3 hónapjában alkalmaznak Avortaxo‑t, növekedhet a csecsemőnél bizonyos súlyos állapot kialakulásának kockázata, amelyet újszülöttkori perzisztáló pulmonális hipertenziónak (PPHN) neveznek, a csecsemő légzése ilyenkor szapora, és bőre kékessé válik. Ezek a tünetek általában a születés utáni első 24 órában jelentkeznek. Amennyiben ez alakul ki az Ön csecsemőjénél, azonnal vegye fel a kapcsolatot a szülésznővel és/vagy kezelőorvosával.

Ha Ön a terhességének vége felé szedi az Avortaxo‑t, röviddel a szülés után megnövekedhet az erős hüvelyi vérzés kockázata, különösen, ha az Ön kórelőzményében előfordult vérzési zavar. Szülész szakorvosának vagy a szülésznőjének tudnia kell, hogy Ön Avortaxo‑t szed, hogy tanácsot tudjon adni Önnek.

Szoptatás
Az Avortaxo összetevői valószínűleg átjutnak az anyatejbe. Az Avortaxo nem alkalmazható a szoptatás időszakában. A kezelőorvosa dönti el, hogy abba kell-e hagynia a szoptatást vagy le kell-e állni az Avortaxo szedésével, figyelembe véve a szoptatás előnyét a gyermekére nézve, illetve a kezelés előnyét Önre nézve.

A készítmény hatásai a gépjárművezetéshez és a gépek kezeléséhez szükséges képességekre
A vortioxetin nem, vagy csak elhanyagolható mértékben befolyásolja a gépjárművezetéshez és a gépek kezeléséhez szükséges képességeket. Mivel azonban mellékhatásokról, például szédülésről számoltak be, fokozott óvatosság javasolt az ilyen tevékenységek során az Avortaxo‑kezelés megkezdésekor vagy az adag megváltoztatásakor.

Az Avortaxo nátriumot tartalmaz
A készítmény kevesebb, mint 1 mmol (23 mg) nátriumot tartalmaz filmtablettánként, azaz gyakorlatilag „nátriummentes”.


3. Hogyan kell szedni az Avortaxo‑t?

A gyógyszert mindig a kezelőorvosa által elmondottaknak megfelelően szedje. Amennyiben nem biztos abban, hogyan alkalmazza a gyógyszert, kérdezze meg kezelőorvosát vagy gyógyszerészét.

Az Avortaxo ajánlott adagja 65 évesnél fiatalabb felnőttek számára napi egyszer 10 mg vortioxetin. Kezelőorvosa az Ön kezelésre adott válaszától függően az adagot legfeljebb napi 20 mg vortioxetinre emelheti, vagy minimum napi 5 mg vortioxetinre csökkentheti.

65 éves vagy annál idősebb betegek számára a kezdő adag napi egyszer 5 mg vortioxetin.

Az alkalmazás módja
Vegyen be egy tablettát egy pohár vízzel.
A tablettát étkezés közben, illetve étkezéstől függetlenül is be lehet venni.

A kezelés időtartama
[bookmark: _Hlk156395181]Az Avortaxo szedését mindaddig folytassa, amíg ezt kezelőorvosa javasolja.

Folytassa az Avortaxo szedését még akkor is, ha kezdetben nem érez javulást állapotában.

A kezelést még legalább 6 hónapig kell folytatni azt követően, hogy újra jól érzi magát.

Ha az előírtnál több Avortaxo‑t vett be
Ha az előírtnál több Avortaxo‑t vett be, haladéktalanul keresse fel kezelőorvosát vagy a legközelebbi kórház sürgősségi osztályát. Vigye magával a gyógyszer csomagolását és az összes megmaradt tablettát. Ezt akkor is tegye meg, ha nem érzi magát rosszul. A túladagolás jelei lehetnek a szédülés, hányinger, hasmenés, gyomortáji kellemetlen érzés, testszerte jelentkező viszketés, álmosság és kipirulás.

Az előírt adagot többszörösen meghaladó adagok bevételét követően görcsrohamok és egy szerotonin-szindrómának nevezett ritka állapot előfordulásáról számoltak be.

Ha elfelejtette bevenni az Avortaxo‑t
A következő adagot a szokásos időpontban vegye be. Ne vegyen be kétszeres adagot a kihagyott adag pótlására.

Ha idő előtt abbahagyja az Avortaxo szedését
Ne hagyja abba az Avortaxo szedését anélkül, hogy azt előzőleg megbeszélné kezelőorvosával.

Kezelőorvosa dönthet úgy, hogy csökkenti az adagot, mielőtt végleg abbahagyja a gyógyszer szedését.

Néhány betegnél, aki abbahagyta a vortioxetin szedését, olyan tünetek jelentkeztek, mint szédülés, fejfájás, tűszúrásszerű bizsergés vagy áramütésszerű érzés (különösen a fejben), alvászavar, hányinger vagy hányás, szorongás, ingerlékenység vagy izgatottság, fáradtságérzet vagy remegés. Ezek a tünetek az Avortaxo‑kezelés abbahagyását követő első héten belül jelentkezhetnek.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.


4.	Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.
A megfigyelt mellékhatások általában enyhék vagy közepes fokúak voltak, és a kezelés első két hetében jelentkeztek. A reakciók rendszerint átmenetiek voltak, és nem vezettek a terápia megszakításához.

Az alább felsorolt mellékhatásokról számoltak be a megadott gyakorisággal.

Nagyon gyakori: 10 betegből több mint 1 beteget érinthet
· hányinger.

Gyakori: 10 betegből legfeljebb 1 beteget érinthet
· hasmenés, székrekedés, hányás,
· szédülés,
· testszerte jelentkező viszketés,
· kóros álmok,
· fokozott izzadás,
· emésztési zavar.

Nem gyakori: 100 betegből legfeljebb 1 beteget érinthet
· kipirulás,
· éjszakai izzadás,
· homályos látás,
· akaratlan remegés (tremor),
· hallucinációk (nem létező dolgok látása, hallása vagy érzékelése).

Ritka: 1000 betegből legfeljebb 1 beteget érinthet
· kitágult pupillák (midriázis), ami növelheti a zöldhályog (glaukóma) kockázatát (lásd 2. pont).

Nem ismert: a gyakoriság a rendelkezésre álló adatokból nem állapítható meg
· alacsony nátriumszint a vérben (a tünetek a következők lehetnek: szédülés, gyengeség, zavartság, álmosság, illetve erős fáradtság vagy hányinger és hányás; súlyosabb tünet az ájulás, görcsrohamok vagy elesés),
· szerotonin-szindróma (lásd 2. pont),
· az arc, az ajkak, a nyelv vagy a torok duzzanatához, légzési vagy nyelési nehezítettséghez és/vagy hirtelen vérnyomáseséshez vezető (ettől szédülést, ájulásérzést tapasztalhat) allergiás reakciók, amelyek súlyosak is lehetnek,
· csalánkiütés,
· erős vagy megmagyarázatlan vérzés (ide tartozik a véraláfutás, orrvérzés, emésztőrendszeri, illetve hüvelyi vérzés),
· bőrkiütés,
· alvászavarok (álmatlanság),
· nyugtalanság és agresszió. Ha ilyen mellékhatásokat észlel, forduljon kezelőorvosához (lásd 2. pont).
· fejfájás,
· a prolaktin nevű hormon emelkedett vérszintje,
· állandó mozgáskényszer (akatízia),
· fogcsikorgatás (bruxizmus),
· szájnyitási korlátozottság (szájzár/trizmus),
· nyugtalanláb-szindróma (fájdalmas vagy furcsa érzések megszüntetése érdekében a lábak mozgatására irányuló késztetés, ami gyakran éjszaka jelentkezik),
· rendellenes tejszerű váladékozás az emlőből (galaktorrea).

Ilyen típusú gyógyszerek alkalmazásakor a csonttörések fokozott kockázatát figyelték meg.

A szexuális diszfunkció fokozott kockázatáról számoltak be a 20 mg‑os adaggal kezelt betegeknél, és néhány betegnél ezt a mellékhatást alacsonyabb adagoknál is megfigyelték.

További mellékhatások gyermekeknél és serdülőknél
A vortioxetin gyermekeknél és serdülőknél megfigyelt mellékhatásai hasonlóak voltak a felnőtteknél tapasztaltakhoz, kivéve a hasi fájdalommal kapcsolatos eseményeket, amelyeket gyakrabban figyeltek meg, mint felnőtteknél, és az öngyilkossági gondolatokat, amelyeket serdülőknél gyakrabban figyeltek meg, mint felnőtteknél.

Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.
A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.


5.	Hogyan kell az Avortaxo‑t tárolni?

A gyógyszer gyermekektől elzárva tartandó!

A csomagoláson feltüntetett lejárati idő (EXP) után ne szedje ezt a gyógyszert. A lejárati idő az adott hónap utolsó napjára vonatkozik.

[bookmark: _Hlk204966851]Legfeljebb 25 °C‑on tárolandó.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.


6.	A csomagolás tartalma és egyéb információk

Mit tartalmaz az Avortaxo?
· A készítmény hatóanyaga a vortioxetin.

[bookmark: _Hlk204966356]Avortaxo 5 mg filmtabletta
· 5 mg vortioxetint tartalmaz (vortioxetin-hidrobromid formájában) filmtablettánként.
· Egyéb összetevők: mannit (E421), mikrokristályos cellulóz, hidroxipropilcellulóz, karboximetilkeményítő-nátrium (A típus), magnézium-sztearát, hipromellóz, makrogol 400, titán-dioxid (E171), vörös vas-oxid (E172).

Avortaxo 10 mg filmtabletta
· 10 mg vortioxetint tartalmaz (vortioxetin-hidrobromid formájában) filmtablettánként.
· Egyéb összetevők: mannit (E421), mikrokristályos cellulóz, hidroxipropilcellulóz, karboximetilkeményítő-nátrium (A típus), magnézium-sztearát, hipromellóz, makrogol 400, titán-dioxid (E171), sárga vas-oxid (E172).

Avortaxo 15 mg filmtabletta
· 15 mg vortioxetint tartalmaz (vortioxetin-hidrobromid formájában) filmtablettánként.
· Egyéb összetevők: mannit (E421), mikrokristályos cellulóz, hidroxipropilcellulóz, karboximetilkeményítő-nátrium (A típus), magnézium-sztearát, hipromellóz, makrogol 400, titán-dioxid (E171), sárga vas-oxid (E172), vörös vas-oxid (E172).

Avortaxo 20 mg filmtabletta
· 20 mg vortioxetint tartalmaz (vortioxetin-hidrobromid formájában) filmtablettánként.
· Egyéb összetevők: mannit (E421), mikrokristályos cellulóz, hidroxipropilcellulóz, karboximetilkeményítő-nátrium (A típus), magnézium-sztearát, hipromellóz, makrogol 400, titán-dioxid (E171), vörös vas-oxid (E172).

Milyen az Avortaxo külleme és mit tartalmaz a csomagolás?
Az Avortaxo 5 mg filmtabletta rózsaszínű, mandula alakú, mindkét oldalán domború filmtabletta, egyik oldalán mélynyomású „5” jelöléssel, másik oldala sima, névleges hosszúsága 7,5 mm, és névleges szélessége 5,0 mm.

Az Avortaxo 10 mg filmtabletta sárga színű, mandula alakú, mindkét oldalán domború filmtabletta, egyik oldalán mélynyomású „10” jelöléssel, másik oldala sima, névleges hosszúsága 8,5 mm, és névleges szélessége 5,1 mm.

Az Avortaxo 15 mg filmtabletta narancssárga színű, mandula alakú, mindkét oldalán domború filmtabletta, egyik oldalán mélynyomású „15” jelöléssel, másik oldala sima, névleges hosszúsága 10,1 mm, és névleges szélessége 6,4 mm.

Az Avortaxo 20 mg filmtabletta piros színű, mandula alakú, mindkét oldalán domború filmtabletta, egyik oldalán mélynyomású „20” jelöléssel, másik oldala sima, névleges hosszúsága 11,6 mm, és névleges szélessége 6,9 mm.

[bookmark: _Hlk204966959][bookmark: _Hlk204859105]Az Avortaxo 5 mg, 10 mg, 15 mg és 20 mg filmtabletta 14 db, 28 db, 56 db vagy 98 db tablettát tartalmazó buborékcsomagolásban kerül forgalomba.

[bookmark: _Hlk204967535]Az Avortaxo 5 mg, 10 mg, 15 mg és 20 mg filmtabletta 14 × 1 db, 28 × 1 db, 56 × 1 db vagy 98 × 1 db tablettát tartalmazó, adagonként perforált buborékcsomagolásban kerül forgalomba.

Nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja
Vipharm S.A
ul. A. i F. Radziwiłłów 9
05-850 Ożarów Mazowiecki
Lengyelország

Gyártó
Genepharm S.A.
18th km Marathonos Avenue
153 51 Pallini, Attiki
Görögország

Vipharm S.A
ul. A. i F. Radziwiłłów 9
05-850 Ożarów Mazowiecki
Lengyelország

Ezt a gyógyszert az Európai Gazdasági Térség tagállamaiban az alábbi neveken engedélyezték:
[bookmark: _Hlk190351222]Csehország:		Avortaxo
Lengyelország:	Avortaxo
Magyarország:	Avortaxo 5 mg / 10 mg / 15 mg / 20 mg filmtabletta
Szlovákia:	Avortaxo 5 mg / 10 mg / 15 mg / 20 mg

Avortaxo 5 mg filmtabletta
OGYI-T-24776/01	14×	OPA/Al/PVC//Al buborékcsomagolásban
OGYI-T-24776/02	14×1	OPA/Al/PVC//Al adagonként perforált buborékcsomagolásban
OGYI-T-24776/03	28×	OPA/Al/PVC//Al buborékcsomagolásban
OGYI-T-24776/04	28×1	OPA/Al/PVC//Al adagonként perforált buborékcsomagolásban
OGYI-T-24776/05	56×	OPA/Al/PVC//Al buborékcsomagolásban
OGYI-T-24776/06	56×1	OPA/Al/PVC//Al adagonként perforált buborékcsomagolásban
OGYI-T-24776/07	98×	OPA/Al/PVC//Al buborékcsomagolásban
OGYI-T-24776/08	98×1	OPA/Al/PVC//Al adagonként perforált buborékcsomagolásban

Avortaxo 10 mg filmtabletta
OGYI-T-24776/09	14×	OPA/Al/PVC//Al buborékcsomagolásban
OGYI-T-24776/10	14×1	OPA/Al/PVC//Al adagonként perforált buborékcsomagolásban
OGYI-T-24776/11	28×	OPA/Al/PVC//Al buborékcsomagolásban
OGYI-T-24776/12	28×1	OPA/Al/PVC//Al adagonként perforált buborékcsomagolásban
OGYI-T-24776/13	56×	OPA/Al/PVC//Al buborékcsomagolásban
OGYI-T-24776/14	56×1	OPA/Al/PVC//Al adagonként perforált buborékcsomagolásban
OGYI-T-24776/15	98×	OPA/Al/PVC//Al buborékcsomagolásban
OGYI-T-24776/16	98×1	OPA/Al/PVC//Al adagonként perforált buborékcsomagolásban

Avortaxo 15 mg filmtabletta
OGYI-T-24776/17	14×	OPA/Al/PVC//Al buborékcsomagolásban
OGYI-T-24776/18	14×1	OPA/Al/PVC//Al adagonként perforált buborékcsomagolásban
OGYI-T-24776/19	28×	OPA/Al/PVC//Al buborékcsomagolásban
OGYI-T-24776/20	28×1	OPA/Al/PVC//Al adagonként perforált buborékcsomagolásban
OGYI-T-24776/21	56×	OPA/Al/PVC//Al buborékcsomagolásban
OGYI-T-24776/22	56×1	OPA/Al/PVC//Al adagonként perforált buborékcsomagolásban
OGYI-T-24776/23	98×	OPA/Al/PVC//Al buborékcsomagolásban
OGYI-T-24776/24	98×1	OPA/Al/PVC//Al adagonként perforált buborékcsomagolásban

Avortaxo 20 mg filmtabletta
OGYI-T-24776/25	14×	OPA/Al/PVC//Al buborékcsomagolásban
OGYI-T-24776/26	14×1	OPA/Al/PVC//Al adagonként perforált buborékcsomagolásban
OGYI-T-24776/27	28×	OPA/Al/PVC//Al buborékcsomagolásban
OGYI-T-24776/28	28×1	OPA/Al/PVC//Al adagonként perforált buborékcsomagolásban
OGYI-T-24776/29	56×	OPA/Al/PVC//Al buborékcsomagolásban
OGYI-T-24776/30	56×1	OPA/Al/PVC//Al adagonként perforált buborékcsomagolásban
OGYI-T-24776/31	98×	OPA/Al/PVC//Al buborékcsomagolásban
OGYI-T-24776/32	98×1	OPA/Al/PVC//Al adagonként perforált buborékcsomagolásban

[bookmark: _GoBack]A betegtájékoztató legutóbbi felülvizsgálatának dátuma: 2026. augusztus.

